4.

APVIDUS TRANSPORTLĪDZEKĻI (simbols G) 4.1. N1 kategorijas transportlīdzekļus ar maksimālo masu, kas nepārsniedz divas tonnas, un M1 kategorijas transportlīdzekļus uzskata par apvidus transportlīdzekļiem, ja tiem ir: — vismaz viena priekšējā ass un vismaz viena aizmugurējā ass, kuras paredzēts darbināt vienlaicīgi, tostarp transportlīdzekļus, kuros vienas ass piedziņu var atslēgt, — vismaz viens diferenciāļa bloķēšanas mehānisms vai vismaz viens līdzīgas darbības mehānisms, ja ar transportlīdzekli var uzbraukt 30 % slīpā virsmā, kuras slīpums aprēķināts transportlīdzeklim bez piekabes. Turklāt tiem jāatbilst vismaz šādām sešām prasībām: — priekšējam pārgājības leņķim ir jābūt vismaz 25°, — pakaļējam pārgājības leņķim ir jābūt vismaz 20°, — uzbraukšanas/nobraukšanas leņķim ir jābūt vismaz 20°, — priekšējās ass klīrensam ir jābūt vismaz 180 mm, — pakaļējās ass klīrensam ir jābūt vismaz 180 mm, — klīrensam starp asīm ir jābūt vismaz 200 mm. 4.2. N1 kategorijas transportlīdzekļus ar maksimālo masu, kas pārsniedz divas tonnas, un N2, M2 vai M3 kategorijas transportlīdzekļus ar maksimālo masu, kas nepārsniedz 12 tonnas, uzskata par apvidus transportlīdzekļiem, ja to visus riteņus paredzēts darbināt vienlaicīgi, tostarp transportlīdzekļus, kuros vienas ass piedziņu var atslēgt, vai ja ir izpildītas šādas trīs prasības: — vismaz vienu priekšējo asi un vismaz vienu aizmugurējo asi ir paredzēts darbināt vienlaicīgi, tostarp transportlīdzekļos, kuros vienas ass piedziņu var atslēgt, — ir vismaz viens diferenciāļa bloķēšanas mehānisms vai vismaz viens līdzīgas darbības mehānisms, — ar tiem var uzbraukt 25 % slīpā virsmā, kuras slīpums aprēķināts transportlīdzeklim bez piekabes. 4.3. M3 kategorijas transportlīdzekļus ar maksimālo masu, kas pārsniedz 12 tonnas, vai N3 kategorijas transportlīdzekļus uzskata par apvidus transportlīdzekļiem, ja to visus riteņus paredzēts darbināt vienlaicīgi, tostarp transportlīdzekļus, kuros vienas ass piedziņu var atslēgt, vai ja ir izpildītas šādas prasības: — vismaz puse riteņu ir dzenošie, — ir vismaz viens diferenciāļa bloķēšanas mehānisms vai vismaz viens līdzīgas darbības mehānisms, — ar tiem var uzbraukt 25 % slīpā virsmā, kuras slīpums aprēķināts transportlīdzeklim bez piekabes; ir izpildītas vismaz četras no šādām sešām prasībām: — priekšējam pārgājības leņķim ir jābūt vismaz 25°, — pakaļējam pārgājības leņķim ir jābūt vismaz 25°, — uzbraukšanas/nobraukšanas leņķim ir jābūt vismaz 25°, — priekšējās ass klīrensam ir jābūt vismaz 250 mm, — klīrensam starp asīm ir jābūt vismaz 300 mm, — pakaļējās ass klīrensam ir jābūt vismaz 250 mm. 4.4. Krava un testa apstākļi. 4.4.1. N1 kategorijas transportlīdzekļiem ar maksimālo masu, kas nepārsniedz divas tonnas, un M1 kategorijas transportlīdzekļiem ir jābūt darba kārtībā, respektīvi, ar dzesēšanas šķidrumu, eļļām, instrumentiem, rezerves riteni un vadītāju (skatīt I pielikuma zemsvītras piezīmi(°)). 4.4.2. Mehāniskajiem transportlīdzekļiem, izņemot 4.4.1. punktā minētos transportlīdzekļus, jābūt piekrautiem ar tehniski pieļaujamo maksimālo masu, kuru ir paziņojis ražotājs. 4.4.3. Spēju uzbraukt attiecīgi slīpā virsmā (25 % un 30 %) pārbauda ar vienkāršu aprēķinu. Izņēmuma kārtā tehniskie dienesti var palūgt iesniegt attiecīgā tipa transportlīdzekli faktiskam testam. 4.4.4. Mērot priekšējo un pakaļējo pārgājības leņķi un uzbraukšanas/nobraukšanas leņķi, neņem vērā apakšā pabraukšanas aizsargkonstrukcijas. 4.5. Klīrensa definīcijas un skices. (Priekšējā pārgājības leņķa, pakaļējā pārgājības leņķa un uzbraukšanas/nobraukšanas leņķa definīcijas skatīt I pielikuma zemsvītras piezīmēs na, nb un nc.) 4.5.1. “Klīrenss starp asīm” nozīmē īsāko attālumu starp zemes plakni un zemāko transportlīdzekļa fiksēto punktu. Daudzasu ratiņus uzskata par vienu asi. 4.5.2. “Vienas ass klīrenss” ir attālums zem augstākā punkta tā apļa arkai, kurš iziet caur uz vienas ass esošo riteņu riepas protektora nospiedumu (iekšējiem riteņiem, ja ir dubultriepas) un pieskaras zemākajam transportlīdzekļa fiksētajam punktam starp riteņiem. Neviena transportlīdzekļa nekustīgā daļa nedrīkst izvirzīties uz āru no diagrammā iezīmētās ietonētās daļas. Vajadzības gadījumā klīrensu vairākām asīm norāda atbilstīgi to izvietojumam, piemēram, 280/250/250. 4.6. Kombinēts apzīmējums Simbolu “G” kombinē vai nu ar simbolu “M”, vai “N”. Piemēram, N1 kategorijas transportlīdzekli, kurš ir piemērots lietošanai apvidū, kur nav ceļu, apzīmē kā N1G.